დანართი #2

**საკონკურსო კომისიის მუშაობის წესი**

საქართველოს განათლებისა და მეცნიერების სამინისტროსა და აკაკი წერეთლის სახელმწიფო უნივერსიტეტს შორის გაფორმებული ხელშეკრულების ფარგლებში საუნივერსიტეტო სამეცნიერო საგრანტო ოფისის კოორდინატორის შესარჩევად კონკურსის ჩატარების წესი

**მუხლი 1. ზოგადი დებულება**

 წესის მიზანია სსიპ-აკაკი წერეთლის სახელმწიფო უნივერსიტეტში საუნივერსიტეტო სამეცნიერო საგრანტო ოფისის კოორდინატორის კანდიდატის შერჩევა.

**მუხლი 2. საკონკურსო კომისიის ფუნქციები: საკონკურსო კომისიის ფუნქციებში შედის:**

ა) საკონკურსო წესით სსიპ-აკაკი წერეთლის სახელმწიფო უნივერსიტეტში საუნივერსიტეტო სამეცნიერო საგრანტო ოფისის კოორდინატორის კანდიდატის შერჩევა.

ბ) კომისიას მუშაობისას საჭიროების შემთხვევაში კომპეტენტური აზრის დასაფიქსირებლად შესაბამისი დარგის ექსპერტი/ექსპერტების მოწვევა.

**მუხლი 3. კონკურსანტის შეფასების წესი.**

1. კომისია კონკურსანტის დაუსწრებლად აფასებს მის მონაცემთა შესაბამისობას საუნივერსიტეტო სამეცნიერო საგრანტო ოფისის კოორდინატორის საკვალიფიკაციო მოთხოვნებთან. აპლიკანტები, ვის მიერ წარმოდგენილი საბუთებიც დააკმაყოფილებს საკონკურსო მოთხოვნებს, წინასწარი შეტყობინების საფუძველზე შესარჩევ კომისიასთან გაივლიან გასაუბრებას დისტანციურ რეჟიმში Zoom-ის პლატფორმის საშუალებით.

2. აპლიკანტის მიერ გასაუბრებაზე გამოუცხადებლობა ან უარის თქმა წარმოადგენს აპლიკანტის კონკურსიდან მოხსნის საფუძველს.

3. საკონკურსო პროცედურების დასრულების შემდგომ საკონკურსო კომისია კონკურსის შედეგებს ურთიერთშეაჯერებს, აფასებს და იღებს გადაწყვეტილებას გამარჯვებულის გამოვლენის შესახებ. გადაწყვეტილება უნდა ეფუძნებოდეს წარმოდგენილ საკონკურსო დოკუმენტაციის შეფასებას. რაც აისახება საკონკურსო კომისიის ოქმში (გასაუბრების ჩატარების შემთხვევაში, შეფასება ასევე უნდა ემყარებოდეს გასაუბრების შედეგებს).

4. შერჩევის ეტაპების განხორციელების შემდგომ ტარდება კენჭისყრა და საუნივერსიტეტო სამეცნიერო საგრანტო ოფისის კოორდინატორის პოზიციაზე შერჩეულად ითვლება ის აპლიკანტი, რომელიც მიიღებს სხვა კანდიდატებზე მეტ ხმას. ხმების თანაბრად განაწილების შემთხვევაში, გადამწყვეტია კომისიის/სხდომის თავმჯდომარის ხმა.

5. კომისია მიღებულ გადაწყვეტილებას აფორმებს ოქმის სახით, რომლის საფუძველზე შერჩეულ კანდიდატებთან გაფორმდება შრომითი ხელშეკრულება;

**მუხლი 4.**

დავების გადაწყვეტა კონკურსის შედეგებთან დაკავშირებული დავები წყდება საქართველოს კანონმდებლობის შესაბამისად.